Cum colaborați cu celelalte partide? Sunteți unul dintre susținătorii Guvernului, respectiv ai actualei coaliții de guvernare. În calitate de social-democrat vechi în partid, de 31 de ani, credeți în alianța PSD-PNL?
Constantin Radulescu (presedinte CJ Valcea): Eu cred în alianțele care fac bine românilor și aceasta este o alianță bine intenționată pentru România, o alianță în care, dacă se depășesc orgoliile, mai ales cele locale, vom găsi soluțiile de care este nevoie ca lucrurile să evolueze spre ceea ce ne dorim cu toții. Stabilitatea și dezvoltarea României, pe principii democratice, nu pe principii extremiste. Da, naționalismul este relevant și este important să fim cu toți naționaliști, dar să nu uităm că suntem europeni și să nu uităm că România și județul Vâlcea s-au dezvoltat cu foarte mulți bani europeni și așa va trebui să fie în continuare.
Noi suntem în familia europeană cu o identitate națională foarte bine asumată și pe care, de fiecare dată, putem să o aducem în prim-plan.
Ei bine, eu chiar cred în colaborarea cu toate forțele politice, atât în plan național, cât și în plan local.
Rămân „moartea scandalului” în plan politic, așa cum am tot spus, fiindcă nu îmi doresc să întrețin nici un fel de animozitate, indiferent din ce zonă vine ea.
Românii s-au săturat de certurile politicienilor pe la televizor, s-au săturat de politicieni care vorbesc doar despre ei și uită să vorbească despre cei care i-au ales. Eu sunt de părere că electoratul își dorește politicieni care să se uite spre ei, să îi aprecieze și să îi asculte. Și mai cred că cetățeanul trebuie ascultat de politicieni, care nu trebuie să uite cine le-a dat votul, pentru a le ușura viața. Asta cred eu și asta fac! Eu mă uit, în primul rând, la oameni, după aceea la televizor și încerc să am o relație civilizată cu toate forțele politice, atât în plan local, cât și național, de ce nu?
Puteți aduce la aceeași masă politicieni din partide diferite pentru un interes național?
Constantin Radulescu (presedinte CJ Valcea): În fiecare zi fac asta, de fiecare dată caut dialogul, eu sunt cel care adună, nu cel care dezbină. Sunt întotdeauna receptiv la orice idee care poate face bine și, prin urmare, nu cred că este importantă culoarea carnetului de partid, ci calitatea ideii și modul cum poate fi pusă în practică. Așadar, da, sunt un promotor al dialogului, corect și loial, cu toate forțele politice.
Sursa: https://www.qmagazine.ro/
Web Design by DowMedia